Boererate.com: Spinasie is goed vir jou ... en avokado en eiers
Spinasie is goed vir jou ... en avokado en eiers
Spinasie is lank reeds ’n gunsteling vir diegene wat fisies fiks wil bly, maar navorsers aan die Universiteit van Illinois het nou bevind dat dit ook jou brein gesond hou.
Die navorsing het bevind dat middeljarige persone met hoë vlakke van luteïen, ’n voedingstof wat in groen blaargroente soos spinasie voorkom, se breinfunksies is soortgelyk aan die van jonger persone. Ander bronne van luteïen is avokado’s en eiers.
Soos ons ouer word gaan ons breinfunksies agteruit. Die eerste tekens hiervan kan reeds in ons dertigs gesien word. Dit lyk asof luteïen hierdie agteruitgang vertraag.
Die navorsers, professor Naiman Khan en Anne Walk.
(Die studie is gepubliseer in Frontiers in Aging Neuroscience)
(foto: L. Brian Stauffer)